Subject: RE: Päring kontaktandmete kasutamise võimaluste kohta teadusuuringu läbiviimiseks
From: Anu Suviste - AKI <[email-masked]>
To: "[email-masked]" <[email-masked]>
Date: Thu, 14 May 2026 09:23:02 +0000

Tere!

Pöördusite Andmekaitse Inspektsiooni (AKI) poole küsimustega uuringu läbiviimiseks riigi andmekogudest isikuandmete saamise kohta. AKI saab väljaspool järelevalvemenetlust ja täpsemaid detaile teadmata anda vaid üldised selgitused.

Teadusuuringu tegijal tuleb esmalt analüüsida, millisel õiguslikul alusel hakatakse uuringu läbiviimisel isikuandmeid koguma ning töötlema. Teadusuuringu tegemisel saab õiguslikuks aluseks olla eelkõige kas isiku nõusolek, avalikes huvides oleva ülesande täitmine (seadus) või eraõigusliku teadusuurija puhul lisaks veel õigustatud huvi<https://www.aki.ee/isikuandmed/juhendid/oigustatud-huvi-0>. Ilma isiku nõusolekuta teadusuuringus isikuandmete töötlemisele kohaldub lisaks isikuandmete kaitse seaduse<https://www.riigiteataja.ee/akt/106032026010?leiaKehtiv> § 6, milles sätestatud tingimused peavad olema täidetud. Järgida tuleb ka isikuandmete kaitse üldmääruse<https://eur-lex.europa.eu/legal-content/ET/TXT/?uri=celex%3A32016R0679> nõudeid.
Juurdepääsu tingimused konkreetsete andmekogude andmetele on reguleeritud iga andmekogu pidamise aluseks olevas seaduses ja põhimääruses. Konkreetsest andmekogust andmete saamise detailsete tingimuste osas tuleks konsulteerida andmekogu vastutava töötlejaga.
Töötukassa andmekogu pidamine on reguleeritud töötuskindlustuse seaduse<https://www.riigiteataja.ee/akt/103062025005?leiaKehtiv> §-s 35 ja Töötukassa andmekogu põhimääruses<https://www.riigiteataja.ee/akt/117122025006?leiaKehtiv>, sh juurdepääs andmetele § 38. Andmekogu vastutav töötleja on töötukassa.
Rahvastikuregistri pidamise aluseks on rahvastikuregistri seadus<https://www.riigiteataja.ee/akt/121112025007?leiaKehtiv>, sh juurdepääs § 44 jj. Rahvastikuregistri vastutav töötleja on Siseministeerium.

Vajadusel tasub konsulteerida ka oma asutuse andmekaitsespetsialistiga, TLÜ-s Liana Iila, [email-masked] (Tallinna Ülikool | e-Äriregister<https://ariregister.rik.ee/est/company/74000122/Tallinna-%C3%9Clikool>).

Loodan, et selgitustest on abi. Täiendavatele küsimustele võib vestluses vastamine olla otstarbekam.

Lugupidamisega

Anu Suviste
Jurist
[email-masked]
6274140

ERAELU KAITSE JA RIIGI LÄBIPAISTVUSE EEST
Tatari 39 | 10134 Tallinn | Eesti
LinkedIn<https://www.linkedin.com/company/estonian-data-protection-inspectorate/> | YouTube<https://www.youtube.com/@andmekaitse>
<https://www.aki.ee/>

From: Triin Lauri <[email-masked]>
Sent: Thursday, April 30, 2026 10:25 AM
To: info - AKI <[email-masked]>
Subject: Päring kontaktandmete kasutamise võimaluste kohta teadusuuringu läbiviimiseks

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Minu nimi on Triin Lauri ja pöördun teie poole seoses kavandatava uuringuga, sooviga taotluse esitamise vajalikkuse osas veidi nõu pidada.

Nimelt, esindan Tallinn Ülikooli ja Eesti tiimi Euroopa Nõukogu projektis WelfareExperiences<https://welfare-experiences.org/>, mille eesmärk on uurida, kuidas erineb sotsiaaltoetuste taotlemise kogemus erinevates Euroopa riikides, sh Eestis.

Projekti viiakse läbi viies erinevas riigis, sh on projektile väljastatud juhtpartneri (King's College) eetikakomitee luba. Lisaks oleme vastavalt riiklikele nõuetele taotlenud ja taotlemas ülikoolide/ETAGi eetikakomitee luba konkreetsetele uuringute etappidele.

AKI nõu küsime eelkõige projekti tööpaketi nr 3 seoses, mille raames soovime läbi viia küsitluse Eesti toetusesaajate seas. Nimelt, millised oleks AKI juhiseid järgmistes küsimustes:

  *   Kas ja millistel tingimustel oleks võimalik taotleda ligipääsu Töötukassa toetusesaajate (nii vähenenud töövõimega inimeste kui ka töötutoetuste saajate) kontaktandmetele (e-posti aadressid ja võimalusel telefoninumbrid, et jõuda ka inimesteni, kes ei kasuta e-posti) küsitluskutse edastamise eesmärgil? Täpsustuseks – meil ei ole vaja infot konkreetse toetuse liigi kohta, kuna vastava info koguksime anonüümselt küsitluse käigus.
  *   Kas ja millistel tingimustel oleks võimalik kasutada Rahvastikuregistri kontaktandmeid samal eesmärgil?

Mõistame, et selline andmekasutus võib olla piiratud, mistõttu oleksime väga tänulikud AKI hinnangu eest, kas ja kuidas oleks võimalik sellist uuringut andmekaitse nõuetega kooskõlas läbi viia. Kui nii on lihtsam, siis võime leppida kokku aja vestluseks. Olen rõõmuga valmis vajadusel andma täiendavat teavet projekti ja kavandatava metoodika kohta.

Tänulikult,

Triin

https://www.tlu.ee/inimesed/triin-lauri